Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: 4. számú melléklet a 89/2005. (V. 5.) Korm. rendelethez
Paragraph Index: 1117

7. ÜZEMVITELI ELJÁRÁSRENDEK, VÉGREHAJTÁSI UTASÍTÁSOK 7.1. ÁLTALÁNOS KÖVETELMÉNYEK 7.001. Az atomerõmû üzemeltetését, karbantartását, felülvizsgálatait és próbáit a tervezési és gyártómûvi elõírásokat, valamint a munkahelyek kialakítását figyelembe vevõ részletes üzemviteli eljárásrendek, végrehajtási utasítások szerint kell végezni. 7.002. Az üzemviteli eljárásrendek, végrehajtási utasítások kiadása elõtt meg kell gyõzõdni azok összhangjáról, ellentmondás-mentességérõl. 7003. Az eljárásrendek, végrehajtási utasítások kidolgozásánál figyelembe kell venni, hogy a megállapított üzemeltetési korlátok és feltételek ésszerû biztonsági tartalékkal betarthatók legyenek, valamint garantálják környezeti minõsítéssel rendelkezõ berendezések minõsített állapotának fenntartását. 7.004. A végrehajtási utasításokat áttekinthetõ, az üzemeltetõ személyzet által ismert, egységes felépítésben és formai követelmények szerint kell kidolgozni. 7.005. A végrehajtási utasításokba és eljárásrendekbe bele kell venni azokat a fejezeteket, amelyek a létesítmény normál üzemeltetését, az üzemeltetéskor várható eseményeket, a tervezéskor figyelembe vett üzemzavarokat érintik. 7006. Biztosítani kell, hogy az üzemeltetõ személyzet minden részletre kiterjedõen megismerkedjen a végrehajtási utasítások és eljárásrendek tartalmával, beleértve azok mindenkori változtatásait is. 7.007. Biztosítani kell, hogy a végrehajtási utasítások és eljárásrendek az üzemeltetõ személyzet számára szükséges módon és helyen rendelkezésre álljanak. 7.008. Az végrehajtási utasítások betartásáért, illetve betartásának ellenõrzéséért az üzemeltetõ szervezet vezetõsége felelõs. 7.009. Az üzemeltetõ szervezet vezetõsége tegyen intézkedést az üzemeltetési tapasztalatok hasznosítására, és annak eredményeit jelenítse meg a végrehajtási utasításokban és eljárásrendekben. 7.2. NORMÁL ÜZEM 7.010. A végrehajtási utasításokat úgy kell összeállítani, hogy azokat a kijelölt személy könnyen végrehajthassa az elõírt sorrendben. 7.011. A végrehajtási utasításokat írásban rögzített eljárásrend szerint kell kidolgozni, átvizsgálni, kibocsátani, felülvizsgálni, módosítani és visszavonni. 7.012. A végrehajtási utasítások és eljárásrendek nem léphetik túl az üzemeltetési feltételek és korlátok kereteit. 7.3. ELTÉRÉSEK A NORMÁL ÜZEMTÕL 7.013. Az üzemviteli szervezetnek eljárásrendet kell készítenie a normál üzemvitel kereteit meghaladó mûveletek, vizsgálatok, kísérletek, vagy mûszaki szükségességbõl elrendelt ideiglenes üzemviteli utasítások kidolgozására. Ezen tevékenységeket csak az eljárásrend szerint kidolgozott, jóváhagyott dokumentumok birtokában lehet megkezdeni. 7.014. A végrehajtási utasításokban szabályozni szükséges azt, hogyan kell az üzemeltetõ személyzetnek a létesítményt biztonságos állapotba hoznia, ha az üzemviteli paraméterek bármely ok miatt túllépik az üzemeltetési feltételek és korlátok kereteit. 7.015. A végrehajtási utasításokban szabályozni kell a paraméterek dokumentálásának rendjét arra az esetre, ha az üzemviteli és környezeti paraméterek eltérnek a megengedett korlátozásoktól, továbbá meg kell határozni bennük az elvégzendõ hatáselemzések, értékelések elvégzésének, a szükséges javító intézkedések meghatározásának szervezeti és adminisztratív kereteit. 7.016. Az üzemeltetõ személyzetnek az érvényes üzemviteli eljárásrendekben, végrehajtási utasításokban foglaltaktól eltérõen még átmenetileg sem szabad megváltoztatni a létesítmény rendszereinek és rendszerelemeinek állapotát (pl. reteszek bénítása stb.). 7.4. ÜZEMZAVARI ÁLLAPOT 7.017. A létesítmény biztonsági jelentésében elemzett, illetve késõbb felismert lehetséges üzemzavarokra üzemzavar-elhárítási utasítást kell készíteni. Az eljárásrendeknek és végrehajtási utasításoknak tartalmazniuk kell a normál üzemeltetés újrakezdésének alapvetõ kritériumait. 7.018. Szabályozni kell az üzemzavarok kivizsgálásának, a hasonló típusú üzemzavarok megismétlõdésének megakadályozására meghozandó javító intézkedések meghatározásának és végrehajtásának rendjét. 7.019. Üzemzavart követõen a létesítményt újraindítani csak az eljárásrendekben és végrehajtási utasításokban leírtaknak megfelelõen szabad. 7.5. BALESETI HELYZET 7.020. Eljárásrendeket kell kidolgozni és jóváhagyni a balesetek (a tervezésit meghaladó üzemzavarok) kezeléséhez szükséges intézkedésekre. Az eljárásrendek legfontosabb célkitûzései közé az alapvetõ biztonsági funkciók helyreállítása, a hosszú távú helyreállítás biztosítása és a radiológiai következmények korlátozása tartozzon. 7.021. Az üzemeltetõ szervezet személyzetének meg kell ismernie, és el kell sajátítania a balesetelhárítási eljárásrendekben foglalt feladatait.

Source: https://magyarkozlony.hu/hivatalos-lapok/870d5d225b3deeb09512fbd251da00840746af12/dokumentumok/8503b933ee1da8391c4b06f196ea339975869336/letoltes